пречс̑тую дв҃у бцд̑у, є́йже вели́кій кн҃зь влади́міръ хра́мъ прече́стенъ созда̀, и десяти́ну тому̀ ѿ имѣ́ній свои́хъ дая́ше, єму́же подража́юще, вмѣ́стѡ десяти́ны, пѣ́сни хвалє́бныя є́й принесе́мъ, зову́ще и глаго́люще: пала́то сло́ва, и свѣ́тлый черто́же всѣ́хъ цр҃я̀, сподо́би на́съ смире́нныхъ покро́ва твоегѡ̀, и бу́ди на́мъ помо́щнице, во сп҃се́ніи ду́шъ на́шихъ